b'\n_START_ARTICLE_\nNarodna in \xc5\xa1tudijska knji\xc5\xbenica\n_START_PARAGRAPH_\nNarodna in \xc5\xa1tudijska knji\xc5\xbenica (N\xc5\xa0K) je osrednja knji\xc5\xbenica slovenske narodne skupnosti v Italiji. Njen sede\xc5\xbe se nahaja v Trstu, v njenem okviru delujeta \xc5\xa1e Odsek za zgodovino in etnografijo in Slovenska ljudska knji\xc5\xbenica Damir Feigel v Gorici. Knji\xc5\xbeni fond vsebuje preko 180.000 enot. N\xc5\xa0K se je pri\xc4\x8dela snovati neposredno po drugi svetovni vojni z namenom postavljanja kulturnih in jezikovnih temeljev slovenske skupnosti, uradno je bila ustanovljena leta 1947. Od leta 2004 in vrnitve prostorov slovenskega narodnega doma v Trstu upravlja s pritli\xc4\x8dnimi dvoranami doma. N\xc5\xa0K je polnopravna \xc4\x8dlanica slovenske podatkovne zbirke COBISS.'